Document ID: /roh_data/filtered/fineweb-2-filterrobots_roh.jsonl.gz/5047

Il grond segn da dumonda è stà sche Petkovic vegnia a laschar giugar Breel Embolo enstagl d'Admir Mehmedi, ni era enstagl da Haris Seferovic. Ni sch’i dettia schizunt duas midadas: Embolo enstagl Mehmedi ed Eren Derdiyok enstagl Seferovic. Mo uss èsi cler: Il trenader na fa insumma naginas midadas. Igl è l’emprima giada che Petkovic lascha giugar duas giadas ina suenter l’autra exact la medem'equipa.
Il gieu tranter la Svizra e la Rumenia pudess gia esser decisiv pertutgant la qualificaziun per ils otgavelfinals. Gudagna la Svizra, lura è ella gia qualifitgada definitivamain per ils otgavelfinals.
Il gieu cumenza a las 18:00. Il Radio Rumantsch rapporta en in’emissiun speciala direct da Paris dal gieu tranter la Svizra e la Rumenia.
RR novitads 20:00